Բարսելոնա-Կատալունիա

Բարսելոնա-Կատալունիա (կատ.՝ Circuit de Barcelona-Catalunya), ավտոմրցուղի Իսպանիայում, որն օգտագործվում է Ֆորմուլա 1-ի Իսպանիայի Գրան պրիի, Ֆորմուլա 2-ի, MotoGP-ի, Gran Turismo-ի և շրջանաձև այլ մրցարշավների համար։ Պատմություն Ավտոդրոմը կառուցվել է 1991 թվականին Իսպանիայի Բարսելոնայի նահանգի հյուսիսում գտնվող Մոնտմելոյում և այդ ժամանակվանից ընդունում է Իսպանիայի Գրան պրին։ Ավտոդրոմը հաճախ օգտագործվում է նաև Ֆորմուլա 1-ի բոլիդների թեթտավորման համար։ Ֆորմուլա 1-ի բազմաթիվ Գրան պրիներ, որոնք անցկացվել են Բարսելոնա-Կատալունիա ավտոդրոմում, մտել են ավտոմրցարշավների պատմության մեջ։ 1994 թվականին Միխայել Շումախերը կարողացավ եզրագիծը հաղթահարել երկրորդը՝ չնայած այն հանգամանքի, որ փոխանցման տուփի վնասման պատճառով բոլիդը վարում էր հինգերորդ դիրքով։ 1996 թվականի անձրևոտ Գրան պրի ժամանակ Միխայել Շումախերը Ֆերրարիի թիմում գրանցեց իր առաջին հաղթանակը։ 2001 թվականին Միկա Խակենինը, ով մրցավազքում առաջատարն էր, վերջին շրջանում ոտնակի կոտրման պատճառով դուրս եկավ, իսկ հաղթանակը բաժին հասավ Միխայել Շումախերին։ 2006 թվականին Ֆեռնանդո Ալոնսոն դարձավ առաջին իսպանացին, ով «սեփական» մրցուղում դարձավ հաղոթող։ 2012 թվականին այդ մրցուղում անցկացվեցին «V de V Challenge» մրցումների շարքը, որում կազմակերպվեցին մի քանի մրցարշավային դասակարգեր։ Հաճախելիության ցածր մակարդակի և ֆինանսական դժվարությունների պատճառով որոշում կայացվեց, որ 2013 թվականին Ֆորմուլա 1-ի Իսպանիայի Գրան պրին Բարսելոնա-Կատալունիա ավտոդրոմում կանցկացվի երկու տարին մեկ անգամ (մյուս տարիներին Իսպանիայի Գրան պրին նախատեսվեց անցկացնել Վալենսիայում)։ Այդ նախագիծն իրականացնել հնարավոր չեղավ, քանի որ Վալենսիայի մրցուղու սեփականատերերը ֆինանսական պատճառներով սնանկացան, և այդ ժամանակվանից Կատալունիան հանդիսանում է Իսպանիայի Գրան պրիի անցկացնման միակ վայրը։ 2016 թվականի մայիսի 15-ին 18 տարեկան և 227 օրական Մաքս Ֆերստապենը հաղթեց սեզոնի իսպանական մրցափուլը այդպիսով դառնալով Ֆորմուլա 1-ի պատմության մեջ Գրան պրիի ամենաերիտասարդ հաղղթող։ Մրցուղու կառուցվածք Մրցուղու կառուցվածքը վեց անգամ ենթարկվել է չնչին փոփոխության։ 2007 թվականին «Eurocar»-ի և «New Holland»-ի միջև ավելացվել է նոր նեղ շրջադարձ։ Մոտոմրցումների համար օգտագործվում է մրցուղու սկզբնական կառուցվածքը։ DTM մրցավազքի համար օգտագործվում է մրցուղու «ազգային» ազգային դասավորությունը։ Ներկա փոխդասավորությամբ շրջադարձի ռեկորդ Մրցավազքում՝ 1:21.670, Կիմի Ռայկկոնեն, Ֆերրարի, 2008 թվական Դասակարգում՝ 1:19.149, Լյուիս Հեմիլտոն, Մերսեդես, 2017 թվական Թեստավորման ժամանակ՝ 1:17.182, Սեբաստիան Ֆետել, Ֆերրարի, 2018 թվական Շրջադարձերի անվանումներ 1. Elf 2. Renault 4. Repsol 5. Seat 7. Wurth 9. Campsa 10. La Caixa 12. Banco de Sabadell 13. Eurocar 16. New Holland Կատալունիաայի մրցուղում Գրան պրիի հաղթողներ Կատալունիա մրցուղում անցկացվել է 26 Ֆորմուլա 1-ի Գրան պրի։ Դրանցում 6 անգամ հաղթող է ճանաչվել Միխայել Շումախեր, այդ թվում՝ հինգ անգամը Ֆերրարիի կազմում։ Ֆերրարին իր հաշվին ընդհանուր հաշվով ունի 8 հաղթանակ, ինչը համարվում է մրցուղու ռեկորդ։ Ծանոթագրություններ Արտաքին հղումներ «Сайт автодрома» (անգլերեն). Արխիվացված է օրիգինալից 2013 թ․ մարտի 21-ին. Վերցված է 2013 թ․ մարտի 16-ին.